laion/Wikipedia-Exotic huggingface dataset:
TV3 (נורווגיה)

TV3 נורווגיה הוא ערוץ טלוויזיה מסחרי, הנמצא בבעלות Modern Times Group, קבוצת תקשורת שוודית. הערוץ מיועד לקהל הצופים בנורווגיה, ומקורו בערוץ טלוויזיה השוודי-נורווגי משותף מתחילת שנות ה-90. שלא כמו המתחרים העיקריים שלו, TV2, NRK ו-TVNorge, הערוץ אינו משודר מנורווגיה אלא מהממלכה המאוחדת, וזאת על אף שהערוץ מכוון לצופים בנורווגיה. עקב העובדה כי הוא משודר מחוץ למדינה, הערוץ פטור מחוקי הפרסומות של נורווגיה, שנחשבים קפדניים ביותר וכוללים איסור על שידור פרסומות המיועדות לילדים או קטיעת תוכניות למטרת פרסומות ("ברייקים"). כמו כן, בניגוד לערוצים העיקריים, הערוץ לא היה זמין במערך הערוצים האנלוגי הקרקעי במדינה, וניתן היה לקלוט את הערוץ רק באמצעות צלחת לווין או כבלים. עם זאת, מאז השקת מערך השידורים הדיגיטלי באוקטובר 2007, הפכו שידורי הערוץ לזמינים באופן חופשי. ב-3 באוגוסט 2009 השיק הערוץ חזות חדשה וסמליל חדש ובהם בולט הצבע סגול. על אף שהזהות החדשה קיימת גם בערוצים המקבילים בדנמרק והונגריה, TV3 בנורווגיה היה הראשון שהכניס לשימוש את האריזה החדשה. ב-1 באוגוסט 2011 החליף הערוץ את האריזה שלו באריזה אחרת, ובה שימוש ניכר בצבע צהוב. ביתר המדינות קיימת עדיין החזות הישנה. TV3 (שוודיה) TV3 (דנמרק) TV3 (אסטוניה) Viasat מדיה וקבצים בנושא TV3 בוויקישיתוף אתר האינטרנט הרשמי של TV3 ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.
גוטליב שומאכר

גוטליב שומאכר (בגרמנית: Gottlieb Schumacher;‏ 21 בנובמבר 1857, זנסוויל, מדינת אוהיו – 26 בנובמבר 1925, חיפה) היה מבני המושבה הגרמנית הטמפלרית בחיפה. מהנדס וארכאולוג חובב. שומאכר נולד בארצות הברית להורים ממוצא גרמני. אביו יעקב שומאכר הצטרף לטמפלרים ובשנת 1869 היגר עם משפחתו לארץ ישראל והיה מבוני המושבה הגרמנית בחיפה. גוטליב גדל שם, ובבגרותו נשלח לשטוטגרט בגרמניה שם למד ארכיטקטורה והנדסה. לאחר סיום לימודיו חזר לארץ. שומאכר תכנן בתים רבים, ביניהם מבנה היקב בראשון לציון, בית החולים של המסיון בצפת ואכסניה גדולה לצליינים בנצרת. שומאכר עבד בשירות השלטון העות'מאני בתכנון תוואי המסילה דמשק - חיפה של מסילת הרכבת החיג'אזית (רכבת העמק). בנוסף שימש גם כמהנדס העיר עכו. מחבר המפה Karte des Ostjordanlandes ("מפת מזרח הירדן"). בשנת 1872 התמנה יעקוב שומאכר לתפקיד סגן הקונסול של ארצות הברית בחיפה ובצפון הארץ, וביתו הפך לבניין הקונסוליה של ארצות הברית. התפקיד עבר, לאחר מותו בשנת 1891, לבנו גוטליב שומאכר, והבית נשאר בניין הקונסוליה עד שנת 1904. בשנת 1885, לורנס אוליפנט שלח את שומאכר, שהיה חבר באגודה הגרמנית לחקר ארץ ישראל, לערוך סקר בגולן לשם בניית קו הרכבת שאותה רצתה משפחת סורסוק לסלול בגולן. במסגרת הסקר נסקרו גם אתרים ארכאולוגיים, הוא היה הראשון שערך סקר מדעי מקיף באזור זה. בין היתר סקר לראשונה את חורבת א-רפיד בשנת 1890. שומאכר חפר בין השנים 1905-1903. בתל מגידו הוא היה הראשון שחפר בתל זה. עד היום קרויה התעלה שחפר בתל "תעלת שומאכר", הוא חפר גם בלגיו, שם איתר מצודה צבאית קטנה בראש שלוחה מעל לכפר, מצפון לנחל קיני, בשטח מורם מסביבתו בשיפולים הצפון-מזרחים של גבעת אל-מאנאך. כמו כן הוא חפר בחורבת מוצב. גוטליב שומכר היה זה שהציע לקרוא את שם העיר חיפה כפי הגייתה עד כה. עד אז נקראה העיר בהגיות שונות ובכתיב שונה. נקבר בבית הקברות הטמפלרי בחיפה. על המצבה ציטוט בגרמנית מהברית החדשה "נאמן הוא הקורא אתכם" (האיגרת הראשונה אל התסלוניקים פרק ה). בתו של גוטליב, נלי, נולדה במושבה הגרמנית בשנת 1896 והתגוררה בחיפה עד מותה בגיל 96. היא כתבה את הספר "גשם משמים בהירים" המהווה מקור היסטורי לתולדות המושבה הגרמנית ותולדות חיפה. הספר תורגם לעברית. משה הרטל, תרומתו של שומכר לחקר הגולן, אריאל כתב עת לידיעת ארץ ישראל, 126, 1998 מדיה וקבצים בנושא גוטליב שומאכר בוויקישיתוף גוטליב שומכר, דבר, 28 באפריל 1926 – כתבה לזכרו בעיתון דבר יוסי בן-ארצי, גוטליב שומאכר – מפות ותוכניות לפיתוח חיפה, קתדרה 73, 1994 גוטליב שומאכר מתוך אתר הקרן הבריטית לחקר ארץ ישראל גוטליב שומכר (1857–1925), דף שער בספרייה הלאומית יעקב שורר ונתנאל ליפשיץ, חיפה - ביטאון העמותה לתולדות חיפה חוברת 8, נובמבר 2010, עמוד 6 קישור למפה ורשימה של מפות נוספות מאת שומכר, באתר הספרייה הלאומית, אוסף המפות ע"ש ערן לאור משה פעלקיסון, אלה דברי המכתב, הצבי, 19 בפברואר 1886 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
פורביס אורקה

פורביס אורקה (באנגלית: Purvis Eureka) היא מכונית ספורט, 2 מושבים, בעלת מרכב פיברגלאס, אשר יוצרה על ידי חברת "Purvis Cars " האוסטרלית בין השנים 1974–1991. סך הכול יוצרו 683 יחידות. דגם ה"פורביס אורקה" הוצג לראשונה בתערוכת המכוניות הבנלאומיות במלבורן, בשנת 1974. מיקום חברת "Purvis Eureka" היה בויקטוריה בעיר דנדנבורג. בנוסף לייצור הדגם באוסטרליה, משנת 1977 הורכב דגם ה"פורביס אורקה" בניו זילנד. בדגם הותקנה "חופה" בודדת לכניסת ויציאת נוסעים. Purvis Eureka Sports (בין השנים 1974-1975) Purvis Eureka PL30 (בין השנים 1975-1976) Purvis Eureka F4 (בין השנים 1976-1990) פורביס אורקה פורביס אורקה שנת 1981 פורביס אורקה שנת 1981 פורביס אורקה שנת 1981 פורביס אורקה פורביס אורקה פורביס אורקה פורביס אורקה, שנת 1978 פורביס אורקה (purviseurekacarclub) פורביס אורקה (eurekacarclub) מדיה וקבצים בנושא פורביס אורקה בוויקישיתוף פורביס אורקה (5:24 דקות), יו-טיוב פורביס אורקה (5:06 דקות), יו-טיוב פורביס אורקה (1:08 דקות), יו-טיוב פורביס אורקה Purvis Eureka sales brochure, page 2 at www.uniquecarsandparts.com.au Retrieved on 27 August 2010 פורביס אורקהuniquecarsandparts פורביס אורקה sterlingkitcars ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פורביס אורקה".
Up! Tour

Up! Tour הוא סיבוב ההופעות השני של הזמרת שאניה טוויין בנועד על מנת לקדם את אלבומה הרביעי Up!‎. במהלך סיבוב ההופעות הופיעה באירופה וצפון אמריקה. סיבוב ההופעות גרף 87 מיליון דולר מ-96 יעדים על פי מגזין בילבורד. סיבוב ההופעות כלל בסך הכול 113 הופעות אשר נמשכו בין 25 בספטמבר 2003 ל-10 ביולי 2004. אמפרסון דרייב (בצפון אמריקה) ג'יימס אוטו (בצפון אמריקה) ביורן אגיין (אירופה) "Man! I Feel Like a Woman!" "Up!" "Honey, I'm Home" "C'est la vie" "Forever and for Always" "!I'm Not In The Mood (To Say No)" * "She's Not Just a Pretty Face" "Don't Be Stupid (You Know I Love You)" "When You Kiss Me" * "Love Gets Me Every Time" "Whose Bed Have Your Boots Been Under?" "From This Moment On" * "No One Needs to Know" * "Thank You Baby! (For Makin' Someday Come So Soon)" * "The Woman in Me (Needs the Man in You)" "That Don't Impress Me Much" "!What A Way To Wanna Be" מחרוזת: "When" "You Win My Love" "Come on Over" "I'm Holdin' On to Love (To Save My Life)" "I'm Gonna Getcha Good!" "Nah!" * "In My Car (I'll Be The Driver)" "(If You're Not in It for Love) I'm Outta Here!" הדרן "You're Still the One" "Any Man of Mine" "Rock This Country!" "Man! I Feel Like a Woman!" "Up!" "Honey, I'm Home" "Don't Be Stupid (You Know I Love You)" "Whose Bed Have Your Boots Been Under?" "Forever and for Always" "She's Not Just a Pretty Face" "What A Way To Wanna Be!" * מחרוזת: "When" "You Win My Love" "Come on Over" "I'm Holdin' On to Love (To Save My Life)" "The Woman in Me (Needs the Man in You)" "That Don't Impress Me Much" "I'm Gonna Getcha Good!" "Nah!" * "You're Still the One" "(If You're Not in It for Love) I'm Outta Here!" הדרן "Any Man of Mine" "Rock This Country!" שירים אשר מסומנים ב-* הם שירים אשר בוצעו בתאריכים נבחרים. "Man! I Feel Like a Woman!" "Up!" "Honey, I'm Home "C'est la vie" "She's Not Just a Pretty Face" "Don't Be Stupid (You Know I Love You)" "When You Kiss Me" "Whose Bed Have Your Boots Been Under?" "Forever and for Always" "Ka-Ching!" "What A Way To Wanna Be!" מחרוזת: "When" "You Win My Love" "Come on Over" "I'm Holdin' On to Love (To Save My Life)" "Thank You Baby! (For Makin' Someday Come So Soon)" "The Woman in Me (Needs the Man in You)" "That Don't Impress Me Much" "I'm Gonna Getcha Good!" "In My Car (I'll Be The Driver)" "(If You're Not in It for Love) I'm Outta Here!" הדרן "You're Still the One" "Any Man of Mine" "Rock This Country!"
TV3 (שוודיה)

TV3 שוודיה הוא ערוץ טלוויזיה מסחרי בבעלות חברת Viasat, שנמצאת בבעלות Modern Times Group, קבוצת מדיה שוודית. הערוץ מיועד לקהל הצופים בשוודיה. הערוץ נוסד ב-31 בדצמבר 1987 כערוץ כלל סקנדינבי, אך במהרה נוצר ערוץ ייעודי לדנמרק, ובתחילת שנות ה-90 פוצל הערוץ לערוצים שוודי ונורווגי. בעת הקמת הערוץ היו קיימים רק שני ערוצי טלוויזיה שוודיים בבעלות ציבורית ששודרו באופן חופשי. כיום קיימים שישה ערוצים בשידור חופשי, אך לא TV3. לאחר הבחירות הכלליות בשוודיה והקמתה של קואליציה מהצד הימני נצפה כי המונופול של הטלוויזיה הציבורית, SVT, על שידורים קרקעיים יישבר באמצעות הכנסת ערוץ TV3 למערך. אם זאת, הממשלה העדיפה הקמת ערוץ חדש, TV4, ו-TV3 לא נוסף לשידורים עד שהמערך הועבר לשידור דיגיטלי בשנים 2004-2007. הסיבה להחלטה לפיה הערוץ לא ישדר בטלוויזיה הקרקעית לא הוסברה מעולם על ידי המדינה, אם כי ההשערות באותה העת היו כי הערוץ תכנן לשדר מגטבורג במקום עיר הבירה סטוקהולם. ל-MTG ניתנו מספר פעמים רישיונות לשידור שידור קרקעיים אנלוגיים, אך הם נדחו לאחר הבחירות ב-1994, כאשר שבו הסוציאל-דמוקרטים לשלטון. עקב הדחיות הידרדרו נתוני הצפייה של הערוץ, הוא החל להפיק סדרות באיכויות ירודות והחל לשדר תוכניות יותר קצרות. בשנת 2009 הערוץ החל לשדר את התוכנית "Svenska Hollywoodfruar" בה השתתפו מריה מונטזמי ואנה אנקה ועד מהרה התוכנית הפכה ללהיט הכי גדול של הערוץ עם מעל ל-מיליון צופים בכל ערב. הערוץ היה אחד מהערוצים הראשונים ששודרו באמצעות הלווין אסטרה A1. במספר ערים בשוודיה הוא היה זמין באמצעות הכבלים. כיום הערוץ זמין דרך הלוויין (DVB-S2) באמצעות MTG. ב-Canal Digital, השידור הארצי (DVB-T2) והכבלים (אנלוגי, DVB-C). על אף היותו ערוץ עם הפסקות פרסומות בכל תוכנית, הערוץ נטול חדשות ושידורים חיים ואינו מפיק תוכן בעצמו. הערוץ זמין בתשלום נמוך מאוד, והוא לרוב כולל עמו עוד 15 ערוצי טלוויזיה שונים. במקור שודרו בערוץ תוכניות תעודה וחדשות (במקור 20 דקות, לאחר מכן במשך 3 דקות בלבד), מציאות, משחקים, תוכניות בוקר לילדים ותוכן ממומן. בשנת 2016 הוא הפך לערוץ טלוויזיה העוסק בבידור בלבד, לאחר שהחליט להסיר את כל תוכניות האקטואליה השונות שלו. אחרי התפתחות התחרות, סרטים קנויים, סדרות (ובייחוד סדרות אמריקאיות) הן כל מה שמציע הערוץ בשידוריו. חלק מהתוכניות שרכש הערוץ הן משפחת סימפסון, NCIS, האומנת, עשבים שוטים, מכושפות והשם שלי הוא ארל. נכון ל-2014 עמדו נתוני הצפייה (רייטינג) הממוצעים של הערוץ על 7.2%. לאחר שימוש ב-3 סמלילים המוקפים בעיגול מאז תחילת שידורי הערוץ, ב-7 בספטמבר 2009 שינה הערוץ לסמליל המורכב מהספרה 3 וממקף תחתיה. הגרסה המחודשת כוללת כמה התאמות במטרה ולמקד את קהל הצופים של הערוץ. כמו כן, מטרת השינויים הייתה להפוך את ערוצי MTG הכוללים גם את TV6 ו-TV8 לפופולריים יותר בקרב קבוצת הגיל 15-49. הערוץ העביר בעבר אירועי ספורט מרכזיים. ביניהם: הוקי קרח: אליפות העולם השנתית, ששודרה בערוץ מאז 1989 במשך 20 שנה. כדורגל: הערוץ העביר את הליגה השוודית, הליגה האירופית, המונדיאל, ליגת האלופות ועוד. גולף: כמה מאליפויות הגולף. טניס: אליפות וימבלדון, גראנד סלאם. סמלילו של הערוץ בין השנים 2000-2009 הסמליל של הערוץ מאז 2009 TV3 (נורווגיה) TV3 (דנמרק) TV3 (אסטוניה) Viasat מדיה וקבצים בנושא TV3 בוויקישיתוף אתר האינטרנט הרשמי של TV3 (בשוודית) משימה: עבור TV4, באתר SvD, ‏27.8.2009 (בשוודית)
גביע הפדרציה 1984

גביע הפדרציה 1984 הייתה התחרות ה-22 לנבחרות טניס נשים. היא אורגנה על ידי פדרציית הטניס הבינלאומית. התחרות נערכה במגרשי מועדון הספורט בסאו פאולו. התחרות נערכה בחסות של NEC. התחרות החלה ב-15 ביולי בהשתתפות 36 נבחרות והסתיימה ב-22 ביולי 1984. נבחרת צ'כוסלובקיה ניצחה במשחק הגמר את נבחרת גרמניה המערבית וזכתה בגביע בפעם השלישית בתולדות הנבחרת. בנבחרת ישראל השתתפו רכפת בניימיני, שגית דורון ואורלי ביאלוסטוצקי. בסיבוב הראשון הן נפגשו עם פרו והפסידו 0:3. נתוני משחק הגמר
פוגו (כף ורדה)

פוגו (בפורטוגזית: Fogo; משמע "אש") הוא אי מהגדולים בקבוצת סוטאוונטו שבכף ורדה. גובהו בפסגת הר הגעש פיקו דו פוגו מגיע לכמעט 3,000 מטר מעל פני הים. זהו אחד האיים הדרומיים ביותר בכף ורדה, והוא ממוקם בין האיים סנטיאגו ובראווה. למעשה האי כולו מורכב מהר געש שכבתי פעיל למחצה - התפרצותו האחרונה קרתה ב-2014. העיר הגדולה ביותר באי היא סאו פיליפה (אנ'), שקרוב אליה מצוי שדה תעופה. תושבי האי עוסקים בעיקר בחקלאות, כאשר בחלקו הדרום-מערבי אדמה ראויה לחקלאות. בדרום ובמערב ישנם גם כמה הרים נמוכים וגבעות. במדרונות התלולים בחלק הצפון-מזרחי של האי גדל עשב והם ירוקים כל השנה. שאר ההר יבש וצחיח. האקלים באי מגוון למדי וכולל אזורים שונים של מיקרו אקלים. לאורך החוף האי מאופיין באקלים טרופי יבש למדי; בהמשך ההר, בערך 800 מטר מעל פני הים, יש אקלים צחיח למחצה; ומעל גובה 1,000 מטר יש אקלים סובטרופי קריר. הטמפרטורה השנתית הממוצעת לאורך החוף היא 23-25 מעלות צלזיוס, ובפסגת ההר היא מגיעה ל-12-14 מעלות צלזיוס. מדיה וקבצים בנושא פוגו בוויקישיתוף פוגו, באתר אנציקלופדיה בריטניקה (באנגלית) ערך זה הוא קצרמר בנושא איים ובנושא גאוגרפיה של אפריקה. אתם מוזמנים לתרום לוויקיפדיה ולהרחיב אותו.
נבחרת גביע הפדרציה של בולגריה

נבחרת גביע הפדרציה של בולגריה היא נבחרת הטניס של בולגריה המשחקת בגביע הפדרציה העולמי ומורכבת משחקניות הטניס הבכירות שלה. הנבחרת משחקת בגביע הפדרציה החל משנת 1966. תקופת השיא של הנבחרת הייתה בשנות ה-80 כאשר היא כללה אחיות מלייבה (מגדלנה, קטרינה ומנואלה). נכון לשנת 2022 שיחקה בולגריה מאז תחילת השתתפותה בגביע הפדרציה 139 משחקים בינלאומיים, בהם ניצחה 63 מפגשים. הדירוג הנוכחי של נבחרת בולגריה בדירוג נבחרות הנשים של גביע הפדרציה, הוא המקום ה-36 בעולם, נכון ל-15 באפריל 2024, עלייה של 2 מקומות לעומת דירוג קודם. 1966 : סיבוב ראשון 1967 : - 1968 : סיבוב 2 1969 : סיבוב 1 1970 : - 1971 : - 1972 : - 1973 : - 1974 : - 1975 : סיבוב 1 1976 : - 1977 : - 1978 : - 1979 : - 1980 : - 1981 : - 1982 : - 1983 : סיבוב 1 1984 : רבע גמר 1985 : חצי גמר 1986 : רבע גמר 1987 : חצי גמר 1988 : סיבוב 1 1989 : רבע גמר 1990 : סיבוב 1 1991 : סיבוב 2 1992 : סיבוב 1 1993 : סיבוב 2 1994 : רבע גמר 1995 : בית אירופה/אפריקה 1996 : בית אירופה/אפריקה 1997 : בית אירופה/אפריקה 1998 : בית אירופה/אפריקה 1999 : בית אירופה/אפריקה 2000 : בית אירופה/אפריקה 2001 : בית אירופה/אפריקה 2002 : בית אירופה/אפריקה 2003 : בית אירופה/אפריקה 2004 : בית אירופה/אפריקה 2005 : בית אירופה/אפריקה 2006 : בית אירופה/אפריקה 2007 : בית אירופה/אפריקה 2008 : בית אירופה/אפריקה 2009 : בית אירופה/אפריקה 2010 : בית אירופה/אפריקה 2011 : בית אירופה/אפריקה 2012 : בית אירופה/אפריקה 2013 : בית אירופה/אפריקה 2014 : בית אירופה/אפריקה 2015 : בית אירופה/אפריקה 2016 : בית אירופה/אפריקה 2017 : בית אירופה/אפריקה 2018 : אזור אירופה/אפריקה 2019 : אזור אירופה/אפריקה 2020-21 : אזור אירופה/אפריקה 2022 : אזור אירופה/אפריקה מדיה וקבצים בנושא נבחרת גביע הפדרציה של בולגריה בוויקישיתוף נבחרת טניס הנשים של בולגריה - דף הנבחרת מאתר גביע הפדרציה דירוג נבחרות הנשים של גביע הפדרציה באתר הפדרציה הבינלאומית לטניס ערך זה הוא קצרמר בנושא טניס. אתם מוזמנים לתרום לוויקיפדיה ולהרחיב אותו.
TV3+ (דנמרק)

TV3+ דנמרק הוא ערוץ טלוויזיה מסחרי כללי המשודר במסגרת שידורי חברת Viasat. מקור הערוץ TV3+ הוא בערוץ הילדים והנוער ZTV וערוץ הנשים TV6 שהושקו באמצע שנות ה-90 בידי קבוצת Kinnevik שהשקיעה רבות בהקמת ערוצי טלוויזיה ללא תשלום. באפריל 1996, נסגרו ערוצים ZTV ו- Sportskanalen וערוץ TV6 הוחלף בידי ערוץ שנקרא 3+. בתחילה, חלק TV3+ זמן מסך עם ערוץ הקניות TVG בבוקר, ZTV ששידר בצהריים, ו-Sportskanalen בסופי שבוע, עד שערוצים אלו נסגרו. 8 חוקים פשוטים הודות לג'ים אבא אמריקאי כולם אוהבים את ריימונד איש משפחה קשרי משפחה צער גידול בנות איך פגשתי את אמא קת' וקים המלך היל נשואים פלוס הבנים שלי הקשיבו! סקראבס סיינפלד המופע של דרו קארי המופע של ג'מי פוקס משפחת סימפסון תיק קר בונז דקסטר האביר הרוכב מיאמי מחלק מוסר NCIS ליגת העל הדנית פרמייר ליג ליגת האלופות NFL פורמולה 1 הערוץ המשדר את שידורי הערוץ הרגיל בגרסה של HD, הושק ב-2 בפברואר 2010, יחד עם TV3 HD ו-TV3 PULSE HD. כמה מאירועי הספורט, כמו NFL, ליגת העל הדנית ליגת האלופות ופורמולה 1 משודרים ב-HD. TV3 Puls TV6 (אסטוניה) TV3 (שוודיה) Viasat אתר האינטרנט הרשמי של TV3+
הנדיה סולימאן

הנדיה סולימאן (בערבית: هندية سليمان; נולדה בשנת 1953) היא מקימת מיזם "פנינת העמק" בכפר בועיינה-נוג'ידאת, הפועל לשימור מלאכות-יד מסורתיות. סולימאן נכללה בשנת 2014 בין מדליקות המשואות ביום העצמאות ה-66 למדינת ישראל. הנדיה סולימאן היא בת למשפחת פלחים מוסלמית מבועיינה-נוג'ידאת. היא נישאה בגיל 16, והתאלמנה בהיותה בת 28 ואם לארבעה ילדים אותם גידלה ופרנסה לבדה. כשילדיה בגרו, היא החליטה למצוא מטרה חדשה בחייה, ויזמה והקימה בכפרה מיזם נשים בשם "פנינת העמק". המיזם מעסיק נשים מהכפר בעבודות יד ואמנות עממית, ומנהל מרכז הפועל לשימור מלאכות יד מסורתיות. סולימאן ומיזם פנינת העמק נכללו בלוח השנה תשע"ח בהוצאת המועצה לשימור אתרי מורשת בישראל, בדף אוקטובר 2017, לפיו: בכפר בועיינה-נוג'ידאת היה נהוג כי מקומן של הנשים הוא בבית. אך הנדיה סולימאן הפכה לפורצת דרך. כאלמנה שגידלה את ארבעת ילדיה לבד, היא החליטה לאחר שבגרו להקים יחד עם חברותיה מיזם בשם פנינת העמק, אשר פועל לשימור מלאכות יד מסורתיות. בבית עתיק בכפר יוצרות הנשים מוצרים מקליעת קש, חרוזים, אריגה ורקמה, והמקום הפך למוקד תיירותי שגם מפרנס את הנשים ומשפחותיהן. מועצה לשימור אתרי מורשת בישראל ביצעה עבודות תמיכה לקירות המבנה, שהיו בסכנת קריסה. העסקת הנשים במיזם זה תורמת לפרנסת הנשים מעמל כפיהן, לגאוותן בשימור המסורת האמנותית, ולהעצמתן האישית ולקידום מעמד הנשים בכפר. המפעל נתמך על ידי משרד התיירות, אשר הפך את המרכז ליעד תיירותי המארח קבוצות מהארץ ומחו"ל. בפתח יום העצמאות ה-66 למדינת ישראל, הייתה סולימאן אחת מ-14 נשים שנבחרו להיות מדליקות המשואות בטקס הדלקת המשואות בהר הרצל. נושאו של הטקס באותה שנה היה "זמן נשים", ביוזמת השרה לימור לבנת, כדי להכיר ולהוקיר את הישגיהן של נשים בעלות תרומה משמעותית למדינת ישראל ולחברה הישראלית. מדיה וקבצים בנושא הנדיה סולימאן בוויקישיתוף יום האשה הבינלאומי: נשים יוצרות שינוי, באתר האינטרנט של מען - עמותה לסיוע לעובדים, 12 במרץ 2015 שלום אלבז, מדליקת המשואה המוסלמית: "שהעמים יחיו יחד", באתר Mynet,‏ 15 במאי 2014 יו"ר הכנסת אירח בכנסת את 14 מדליקות י"ב המשואות, באתר הכנסת, 1 במאי 2014 סולימן מדליקה את המשואה בטקס הדלקת המשואות, סרטון באתר יוטיוב, 7 במאי 2014 לירון זייד, ‏לקראת יום העצמאות ה-66: היכרות אישית עם מדליקות המשואות, באתר ‏מאקו‏, 21 באפריל 2014 מדליקות המשואות: זמן נשים, באתר סלונה, 19 במרץ 2014
נבחרת גביע הפדרציה של יוגוסלביה

נבחרת גביע הפדרציה של יוגוסלביה היא נבחרת הטניס של יוגוסלביה המשחקת בגביע הפדרציה העולמי ומורכבת משחקניות הטניס הבכירות שלה. הנבחרת משחקת בגביע הפדרציה החל משנת 1969. תקופת השיא של הנבחרת הייתה בשנות ה-80. בשנת 1991 יוגוסלביה הפסיקה להתקיים והתפרקה למספר מדינות. 1969: סיבוב 1 1970: סיבוב 2 1971: רבע גמר 1972: - 1973: סיבוב 1 1974: סיבוב 1 1975: סיבוב 1 1976: סיבוב 2 1977: - 1978: סיבוב 2 1979: סיבוב 2 1980: סיבוב 2 1981: סיבוב 1 1982: סיבוב 1 1983: סיבוב 2 1984: חצי גמר 1985: סיבוב 2 1986: סיבוב 2 1987: סיבוב 2 1988: סיבוב 1 1989: סיבוב 1 1990: סיבוב 1 1991: סיבוב 1 נבחרת טניס הנשים של יוגוסלביה - דף הנבחרת מאתר גביע הפדרציה ערך זה הוא קצרמר בנושא טניס ובנושא יוגוסלביה. אתם מוזמנים לתרום לוויקיפדיה ולהרחיב אותו.
ג'ון דה מיין

ג'ון דה מיין (באנגלית: John DeMain; נולד ב-11 בינואר 1944) הוא מנצח אמריקאי. בשנת 2014 הוא סיים את העונה ה-20 שלו כמנהל מוזיקלי של התזמורת הסימפונית של מדיסון בוויסקונסין. הוא גם מנהל אמנותי של האופרה מדיסון. דה מיין מתגורר במדיסון עם אשתו ברברה ובתם ג'ניפר (1992). הוא שימש כמנהל מוזיקלי ומנצח ראשי באופרה הגדולה של יוסטון במשך שמונה עשרה שנים, ומאוחר יותר כמנהל אמנותי ומוזיקלי של האופרה פסיפיק. דה מיין היה גם מנצח אורח עבור האופרה של לוס אנג'לס ושל התזמורת הסימפונית של סן דייגו. בשנים 1983–1992 הוא היה המנהל המוזיקלי של בית האופרה של אומהה. המנצח מכובד על עבודתו באופרות חדשות: הוא הוביל את הבכורות העולמיות של "לא שקט" (1973), של "ניאקסון" של ג'ון אדמס בסין (1987), ואת "שנה חדשה" של מייקל טיפט (1989). דה מיין גם ניצח בבכורה בארצות הברית על Akhnaten של פיליפ גלאס. הקלטה של 1976 של גרשווין של פורגי ובס עבור RCA. ויקטור זכה "גראמי" ונשאר פרשנות benchmark של יצירת מופת אמריקאית זו. ג'ון דה מיין, באתר MusicBrainz (באנגלית) ג'ון דה מיין, באתר Discogs (באנגלית) ערך זה הוא קצרמר בנושא אמריקאים. אתם מוזמנים לתרום לוויקיפדיה ולהרחיב אותו.
טינה (פירושונים)

האם התכוונתם ל... טִינָה֫ טינה – רגש שלילי הדומה לשנאה ולכעס, בפרט עקב תחושת עוול או קיפוח הטינה (The Grudge) – סרט אימה משנת 2004 Tina טינה (צמח) (אנ') – סוג של עצים טרופיים ממשפחת הסבונניים שבסדרת הסבוננאים Tina! – אלבום אוסף של הזמרת טינה טרנר משנת 2008 טינה – כינוי בעגה לסם מתאמפטמין, בפרט לתצורה המאפשרת את עישונו טינה – אחד מכינוייו של טיניה (אנ'), אל השמיים ובכיר האלים במיתולוגיה האֶטְרוּסְקִית TINA – ראשי תיבות באנגלית של There is no alternative, סיסמה ששימשה את ראש ממשלת בריטניה מרגרט ת'אצ'ר, ראו אין שום אלטרנטיבה אחר תחנת א-טינה (נכתבת גם "א-תינה") – תחנת רכבת ליד כפר מנחם, אשר שימשה את מסילת הרכבת מנחל שורק לקוסיימה ואת מסילת הרכבת מנחל שורק לעזה טין נשים ששמן הפרטי הוא טינה עין תינה (פירושונים) ראו אֶטְרוּסְקִים, עם שהתקיים לפני היווצרות הרפובליקה הרומית באזור צפון איטליה של ימינו.
אקסטה

האם התכוונתם ל... אה"מ אקסטה (אנ') – שמן של מספר ספינות של הצי המלכותי הבריטי אקסטה (מין) (אנ') – מין של זיפרגליים במשפחה Archaeobalanidae גנייס אקסטה (אנ') – סלע גנייס קדום שנמצא בקנדה אקסטה – כינוי נפוץ לסם אקסטזי
רשפים (הוצאת ספרים)

רשפים הייתה הוצאת ספרים עברית ישראלית קטנה שפעלה במשך כארבעים שנה, מתחילת שנות ה-60 ועד סוף שנות ה-90. ההוצאה נוסדה על ידי חיים נחומי ונוהלה על ידו. עם מותו נרכשו הזכויות על קטלוג ההוצאה על ידי הוצאת מודן. בהוצאת "רשפים" ראו אור בשנים 1960–2000 כמה מאות ספרים, בהם ספרי עיון בנושא פסיכולוגיה, פילוסופיה, מוזיקה והיסטוריה של עם ישראל, שירה ופרוזה, ביניהם: "פנים וחוץ" מאת אלבר קאמי, "גרמניה, אגדת חורף" מאת היינריך היינה, "מעבר ליש ולאין" מאת משה קרוי, "הקוף העירום" מאת דזמונד מוריס, "רבגוניותה של המוזיקה" מאת ליאונרד ברנשטיין, ו"האיש שבקיר" מאת אריה קרישק. מידע על ספרים בהוצאת רשפים בקטלוג הספרייה הלאומית הוצאת מודן תוציא לאור מחדש את ספרי הוצאת רשפים הוותיקה, באתר הארץ, 12 בדצמבר 2001 ערך זה הוא קצרמר בנושא ספרות ובנושא ישראל. אתם מוזמנים לתרום לוויקיפדיה ולהרחיב אותו.
.cd

cd. היא סיומת האינטרנט (ccTLDs - Country Code Top Level Domains) הלאומית של שמות המתחם (domain name) של אתרי אינטרנט הרשומים ברפובליקה הדמוקרטית של קונגו, הסיומת הושקה בשנת 1997 והחליפה את הסיומת הקודמת .zr שהושקה שנה לפני כן. למעט סיומות האינטרנט השמורות כגון: com.cd., net.cd., org.cd. ואחרים, כל אדם בעולם יכול לרשום שם מתחם תחת סיומת זו תמורת תשלום. סיומת זו היא פופולרית (ולכן יקרת ערך) מאחר ש-cd הוא גם הקיצור ל-Compact disc. בסיומת זו ובסיומות פופולריות דומות כמו: fm.‏, am.‏, tv.‏, dj.‏, mu. ו-me. נעשה שימוש ב-Domain Hack, שימוש לא קונבנציונלי בסיומות אינטרנט על מנת ליצור משחק מילים על בסיס החלקים השונים של שם התחום. אתר האינטרנט הרשמי של .cd (באנגלית) מידע על הסיומת cd. באתר IANA ערך זה הוא קצרמר בנושא סיומות אינטרנט. אתם מוזמנים לתרום לוויקיפדיה ולהרחיב אותו.
קרן מורשת אנטארקטיקה של הממלכה המאוחדת

קרן מורשת אנטארקטיקה של הממלכה המאוחדת (באנגלית: (United Kingdom Antarctic Heritage Trust (UKAHT היא קרן צדקה בריטית, שנרשמה בשנת 1993 ושוב בשנת 2015. הקרן חברה בקואליציית הקרן למורשת אנטארקטיקה. נותנת החסות לקרן היא הנסיכה אן. מטרותיו המוצהרות של הארגון הן כדלקמן: לעזור בשימור בסיסי מדע בריטיים מוקדמים על חצי האי האנטארקטי ומחוז ג'ורג'יה הדרומית להנאתם והשכלתם של מבקרים. הקרן מתפעלת את פורט לוקרוי, שהוא אתר ומונומנט היסטורי מיועד (מס' 61) בחסות הברית האנטארקטית; לתמוך בקרן למורשת אנטארקטיקה של ניו זילנד בשימור הצריפים ההיסטוריים באזור ים רוס, שבנו חוקרי היבשת סקוט, שקלטון ובורשקרווינק; לקדם תוכנית חינוכית לעידוד העניין הציבורי במדע, הסביבה העולמית וחקר אנטארקטיקה בהשראת מאמצים בריטיים קודמים באנטארקטיקה; לעזור ברכישה ושימור של חפצים היסטוריים של הבריטים באנטארקטיקה. פורט לוקרוי מופעל כמוזיאון ומשרד דואר (בשם (האתר ההיסטורי מס' 61 בחסות הברית האנטארקטית, המשרד לענייני חוץ וחבר העמים) על ידי קרן מורשת אנטארקטיקה של הממלכה המאוחדת במשך הקיץ של חצי הכדור הדרומי. הרווחים מחנות המתנות ממנים את התחזוקה והשימור של אתר זה ואחרים בחצי האי האנטארקטי. בשנת 2004 החלה קרן מורשת אנטארקטיקה של ניו זילנד במבצע שיקום נרחב בחבל ים רוס של אנטארקטיקה, בהתמקדות על צריפים, השייכים לחוקרי חבל ארץ זה. אף כי הסניף הניו זילנדי של הקרן נושא באחריות ביצועיות למיזם, הקרן של הממלכה המאוחדת משתתפת במימון העבודות, הכוללות את שימור הצריפים שהיו שייכים לסר ארנסט שקלטון ורוברט פלקון סקוט (שניהם חוקרים בריטיים). אתר האינטרנט הרשמי של קרן מורשת אנטארקטיקה של הממלכה המאוחדת
יהדות מלטה

יהדות מלטה היא קהילה יהודית קטנה במלטה שבים התיכון. היהודים הראשונים שישבו במלטה התיישבו בה כבר במהלך שלטון האימפריה הרומית באי, ואפשר שעוד מימי הפיניקים. נוכחות יהודית רציפה התקיימה באי תחת שלטון הביזנטים, הערבים, וממלכת סיציליה ששלטה באי מהמאה ה-11, ותחת שלטונה פרחה הקהילה. כאשר אוחדה ממלכת סיציליה עם ממלכת אראגון, השתנה לרעה היחס ליהודים, והם גורשו במסגרת גירוש ספרד ב-1492. יהודים מטורקיה וממקומות אחרים שנפלו בשבי האבירים ההוספיטלרים ששלטו באי מ-1530 עד 1798, ולא הצליחו לפדותם, הקימו במלטה קהילה יהודית חדשה. האי נפתח להתיישבות חופשית של יהודים לאחר כיבושו בידי נפוליאון וסילוק האבירים ב-1798. בתקופת השלטון הבריטי באי, שהחלה עם גירוש הצרפתים ב-1800, החלה הגירה מצומצמת של יהודים למלטה, אך הקהילה לא מנתה מעולם יותר מכמה עשרות אנשים ולא תמיד היה בה רב. במהלך מלחמת העולם השנייה יהודי מלטה לא נפגעו שכן הפלישה שתוכננה אליה על ידי מדינות הציר לא יצאה מעולם אל הפועל. כמה יהודים מגרמניה אף מצאו באי מקלט בשנות השלושים. ב-1979 נהרס בית הכנסת הישן של הקהילה בבירה ולטה, ובינואר 2000 נחנך בית כנסת חדש בעיר תשביש. כיום יש במלטה כ-200 יהודים. ב-2013 הוקם במלטה בית חב"ד על ידי הרב חיים שלום והרבנית חיה מושקא סגל. מרכז חב"ד מלטה מפעיל את "לחיים", מסעדה כשרה למהדרין היחידה בכל מלטה. היהודים במלטה סיפורה של משפחה יהודית ממלטה מרכז חב"ד מלטה (אורכב 18.02.2021 בארכיון Wayback Machine) ביבליוגרפיה - יהודי מלטה חנן גרינווד, נגד כל הסיכויים: הקהילה היהודית הקטנטנה של מלטה מסרבת להיכנע, באתר ישראל היום, 25 בדצמבר 2022